als_Latn dik_Latn sag_Latn
16 Janar 2015 - 10:00
Dresden – Megjithëse i ri për t’i kuptuar në thelb, gjatë qëndrimit tim nëntëmujor në qytetin i cilit ndryshe njihet si kryeqyteti i Saksonisë, Dresdeni më fascinonte me diversitetin kulturor, infrastrukturën, dhe disiplinën qytetare. Aty pashë, madhështinë e një populli i cili, përkundër faktit se gjatë Luftës së Dytë Botërore mbante veten si racë ariane, qe i gatshëm t’i respektonte dhe pranonte kulturat tjera në gjirin e vet. Për herën e parë, në Dresden po shihja përplasjen mes gërmadhave kulturore të mbetura nga Rusia dhe kulturës perëndimore që po vinte nga ana tjetër e Bundestagut. Arrita të takoj “gjermanët” që deri atëherë i dija për të “ftohtë” në karakter, megjithatë, me disiplinën dhe mirësjelljen qytetare më lanë mbresa të pashlyera të cilat i mbart me vete sot. Më kujtohet momenti, gjersa po rrinim të ulur me babanë tim pranë lumit Elbe, kur e pyesja: “Si është e mundur të qëndrosh gjatë kohë në mes të qytetit e mos të dëgjosh një bori makine?”
Amerika - Vendi i ëndrrave! Vendi të cilin së pari e mësova nga filmat e Hollywood-it e pastaj arrita ta vizitoj edhe vetë. Ekonomisti gjerman, Werner Sombart, në vitin 1906 pati thënë se “Amerika është tokë e premtuar për kapitalizmin”. Isha dëshmitar i lirisë individuale në suazat e shtetit ligjor. Vlerat amerikane më vonë i gjeta edhe në librat gjatë studimeve të mia në Universitetin Amerikan në Kosovë. Shpresoj që në të ardhmen vlerat e tilla demokratike dalëngadalë të gjejnë vend në realitetin tonë shoqëror e politik.
Prishtina – Përveç infrastrukturës, tashmë ëndërr e keqe për të gjithë, çdo tipar tjetër i qytetit tim e bën vendimin për të banuar në këtë qytet të pa diskutueshëm. Më pëlqejnë makiatot të cilat tashmë janë shndërruar në normë shoqërore. Më pëlqejnë netët e freskëta dhe të dielat e zbrazëta; ndër momentet e pakta kam për të reflektuar dhe për t’i dhënë mendjes lirinë. Më pëlqejnë bukuroshet e qytetit tim, veshja e të cilave shfaq elemente të “Fashion TV-s” dhe revistës “Vogue”. Më pëlqejnë ngjyrat bardhë e kaltër që simbolizojnë qytetin. Më pëlqen…
Familja - Vlerë e shenjtë e kulturës sonë. Familja kosovare po kalon në një periudhë transicioni. Dikur e përbërë nga shumë anëtarë, sot familja kosovare është dukshëm më e vogël. Në të kaluarën martesa konsiderohej e shenjtë, ndërsa sot numri i divorceve është në rritje. Pavarësisht, familja për mua mbetet gjëja më e shtrenjtë. Aty gjej qetësinë nga zhurmat urbane. Në gjirin familjar marr ngrohtësinë shpirtërore që nganjëherë mungon në kryeqytet. Familja është institucioni kryesor që më ushqen me forcë për t’ua dalë mbanë problemeve.
Medicina - Nëse diçka do ta bënte “Frankenstainin” të vërtetë, ajo do të ishte shkenca e mjekësisë. Mahnitem kur lexoj për mundësitë që mjekësia ofron në lidhje me kurimin e shumë probleme të pashërueshme deri më sot. Krijimi i një organi të tërë nga një qelizë e vetme, të bën të mendosh sikur je duke jetuar periudhën e ndonjë personazhi të filmave SCI-FI.
Sporti - Lufta e pakompromis dhe sfidimi i kundërshtarit deri në momentin e fundit, i bënë sportistët, në veçanti futbollistët, të marrin epitetin e gladiatorëve modernë. Mungesën për të ushtruar hobin tim futbollin e kompensoj duke e përcjellë skuadrën time të zemrës, Chelsean.
Libri - Gjatë leximit kam përjetuar eksperiencat e shumë protagonistëve dhe autorëve. Aty e jetova milionerin. U bëra alkimist. Shoqërova lider botërorë. Diskutova për drejtësinë, demokracinë, lirinë dhe barazinë. Isha personazh i luftës dhe i paqes.
© KOHA Ditore
30 Prill 2015 - 09:00
30 Prill 2015 - 09:00
30 Prill 2015 - 08:54
30 Prill 2015 - 08:54
30 Prill 2015 - 08:54
Ec me kohën...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn